Kredsbestyrelsesmøde den 10. januar 2019 på Jagtcentret

**Deltagere:** Henrik Frost Rasmussen(HFR), Steen Friis(SF), Bjarne Aakermann(BAA), Benny Christensen(BC), Finn Kristoffersen(FK), Thomas Anker (TA), Tonni k. Larsen (TKL), Stefan Granild (SG), Hans Jørgen Brandt (HJB), Thomas Lund Kofoed (TLK), Jim Wilhelmsen (JW), Orla Hansen (OL), Otto Hansen (OH), Michael Jørgensen (MJ), Mogens Elleby, Lise Pedersen(LP)

**Fraværende:** Mads Jørgensen (MJ), Birger Nielsen (BN), Michael Bjørn (MB)

SF bød velkommen til mødet

Mogens Elleby – Grønt dialogforum

Der har været en sag om overfodring i nogle søer. Grønt dialogforum ville lave en fælles vejledning. De vil have at det helt skal forbydes at fodre. I deres referat, havde der stået at ME var enig i dette. Det er han ikke, og derfor har han lavet et tillæg til referatet. Heri har han skrevet, at han overordnet er enig i ingen overfodring men at rimelig fodring er okay. Han har endnu ikke sendt det, vil høre om man er enig her i forsamlingen før det bliver sendt. Det var man. Vi har samme holdning som DJ har. Vi skal kunne fodre i de søer der har været fodret i før.

Man kan søge kommunen om tilskud til oprensning i søer og damme.

Jægerrådsmødet den 23/1 2019

Mødet bliver annonceret i avisen lørdag den 19/1, og kommer på hjemmesiden.

Dirigent bliver MJ. OH og BAA sidder ved indgangen.

Der vil blive udloddet 50 pladser + 1 nyjægerjagt til jagt i Almindingen. Som vanligt vil der blive trukket lod om pladserne. MB står for dette.

Beretningen står SF for.

Koordinatorerne siger lidt hver især.

John Walther fortæller om jagt på dåvildt. Der mangler en overordnet forvaltningsplan. Den skal vedtages før vi får lov at skyde dådyr her på øen.

Bagefter diskussion om sæl.

TKL sagde, at Bornholms Tidende ikke længere vil have en side om jagt. Syntes det er synd for jægerne. Alle freelance journalister er sagt op. Hvis vi vil have noget i, må vi selv kontakte avisen. SF må gerne nævne det på mødet.

Nyt fra koordinatorerne

**FK** – Hav-/strandjagt´s formand indkalder altid til møder fra kl 17 – 21 på en hverdag. Der kommer næsten ingen, så der er ikke aftalt nyt møde, men video konference overvejes. Motor som hund er et emne der drøftes.

**TA** – Projekt NatruligVis er blevet en succes. Der arbejdes nu med sommercamp, hvor der er plads til 20. Skal på jagt med 7 klasse fra Peterskolen på onsdag.

**OL** – Skal holde hovedskydningen i år. Til Bornholm åben er samtlige buejægere i DK inviteret, da foreningen har 10 års jubilæum. Afholdes samtidig med Folkemødet. OL sidder nu også i bestyrelsen for Danske Buejægere. Der er pt. skrevet 5 op til at tage buetegn. Der er 2200 buejægere i DK.

**HFR** – Ang. Strukturarb., så er processen så omfattende at det nok ikke bliver klart til repræsentantskabsmødet. Der er åbent hus i Jagtens Hus den 27/4. Skulle man samle folk herfra i en bus og tage derop? Mindede om at man nu skal afregne der hvor aktiviteten er.

**BAA** – Husk at hente de nye bilag der er lavet.

**SG** – Rovfuglecentret holder 1 familiedag. Jagt-/Fiskedag holdes den 13/10. Store Legedag er fravalgt.

**TLK** – Frivillig jagtprøve er den 7/4.

**BC** – Der holdes 1 forårs-/efterårsmarkprøve + 1 udvidet apporteringsprøve i DJ regi. Der holdes mange andre prøver på øen, men nu i en ny organisering.

**JW** – Stopper som scweisshundefører den 1. feb.2019. Herefter er der kun 2 på Bornholm. Fortsætter dog som koordinator.

**HJB** – Vi sluttede med DM i jagtsti i 2018. Der kom desværre ikke mange. Syntes vi skal nedlægge jagtstien i år, og så se hvad der sker næste år. Hjælper gerne andre, hvis der er behov for det.

**OH** – Der er lavet program for riffelskydning. OH går af ved næste kredsmøde.

**ME** – Følger op på hjemmesiden løbende med evt. tilretninger.

**TKL** – Der er minkmøde den 17/1 i ”Minkbanden”. Vedr.sæler og regulering, så er det flyttet ”over”, Svarfristen er for lang. Friluftsrådet holder møde den 15/1. TKL kan ikke. Ring hvis i har noget til Jæger.

**MJ** – Ingenting

TLK, har hørt at jagttrykket i Pedersker er for højt. Hvis det er tilfældet, må vi finde ud af det. SG sagde at Klemensker/Knudsker holder 2 fælles og 1 hver især. Allinge holder 2. Jagtudbyttet er ca. det samme som tidligere.

TKL opfordrede til at vi kæmper for vores kreds.